**ΙΛΙΑΔΑ ΑΝΑΚΕΦΑΛΑΙΩΣΗ**

*Επειδή είναι δύσκολο να προχωρήσουμε χωρίς προηγουμένως να αναλύσουμε το κείμενο έχω ετοιμάσει κάποιες ανακεφαλαιωτικές ερωτήσεις για τις ραψωδίες Α΄και Ζ’ που είδαμε πιο αναλυτικά απλά για να θυμηθούμε αυτά που έχουμε δει.*

*Όποιος θέλει να μου στείλει εγγράφως τις απαντήσεις του/της σε κάποιες ή όλες τις ερωτήσεις ή να με ρωτήσει κάτι μπορεί να επικοινωνήσει μαζί μου στο: pegeron@hotmail.com*

*Παράλληλα υπάρχει ένας σύνδεσμος για ένα βίντεο που αφορά τη συνέχεια της Ιλιάδας και κάποιες ερωτήσεις σχετικά με το βίντεο.*

**ΡΑΨΩΔΙΑ Α΄**

* Σε ποιο στρατόπεδο Ελλήνων ή Τρώων εξελίσσεται η ραψωδία;
* Ποιοι είναι οι δυο πρωταγωνιστές της ραψωδίας και ποιο είναι το αξίωμά τους ;
* Για ποιο λόγο συγκρούονται οι δύο ήρωες ;
* Ποια θεά παρεμβαίνει και με ποιο τρόπο στη σύγκρουση των δυο ηρώων;
* Ποιος βγαίνει νικητής από τη σύγκρουση και πώς αντιδρά ο «ηττημένος»;
* Ποια κοινά σημεία θα μπορούσατε να εντοπίσετε στην προσωπικότητα των δυο ηρώων;

**ΡΑΨΩΔΙΑ Ζ’**

* Σε ποιο στρατόπεδο Ελλήνων ή Τρώων εξελίσσεται η ραψωδία Ζ΄;
* Ποιοι είναι οι δυο πρωταγωνιστές της ραψωδίας και ποιον κόσμο αντιπροσωπεύουν;
* Ποια ατμόσφαιρα κυριαρχεί στο μεγαλύτερο μέρος της ραψωδίας και πώς καταφέρνει να την ελαφρύνει λίγο ο ποιητής ;
* Σ’ένα πολεμικό έπος όπως είναι η Ιλιάδα ποιο ρόλο παίζει η παρουσία ενός βρέφους; (Ζ’ 466-480)
* Με ποιον τρόπο ο ποιητής δεν μας αφήνει να ξεχάσουμε την παρουσία του Αχιλλέα και ας μην είναι παρών;
* Συγκρίνοντας τις δύο ραψωδίες Α΄και Ζ’ ποια θεωρείτε πιο ευχάριστη και γιατί;

# ΠΑΡΑΚΑΚΟΛΟΥΘΕΙΣΤΕ ΤΟ ΠΑΡΑΚΑΤΩ ΒΙΝΤΕΟ:

# *ΙΛΙΑΔΑ – Ο ΠΑΤΡΟΚΛΟΣ ΚΑΙ ΟΙ ΜΥΡΜΙΔΟΝΕΣ*

 <https://www.youtube.com/watch?v=VkI92ZGhNAA>

* Ποια συγκυρία κάνει τον Αχιλλέα και Πάτροκλο να μεγαλώσουν μαζί ;
* Από πού πήραν το όνομα τους οι Μυρμιδόνες ;
* Πώς αντιδρά στην επερχόμενη ήττα και καταστροφή των Ελλήνων ο Αχιλλέας και πώς ο Πάτροκλος ;
* Ποιες συμβουλές δίνει ο Αχιλλέας στον Πάτροκλο πριν του δώσει τα όπλα του;
* Ποιος θεός και με ποιον τρόπο παίζει καθοριστικό ρόλο στο θάνατο του Πατρόκλου;
* Ο Αχιλλέας και Πάτροκλος αποτελούν ένα από τα πιο γνωστά «δίδυμα φιλίας» της αρχαιότητας. Μπορείτε να σκεφτείτε και άλλους πολύ γνωστούς φίλους της αρχαιότητας ;

